b'\n_START_ARTICLE_\nJustinas Karosas\n_START_SECTION_\nBiografija\n_START_PARAGRAPH_\n1944\xe2\x80\x931958\xc2\xa0m. mok\xc4\x97si Sangr\xc5\xabdos vidurin\xc4\x97je mokykloje. 1958\xe2\x80\x931963\xc2\xa0m. studijavo Vilniaus universiteto (VU) Istorijos ir filologijos fakultete, \xc4\xafgijo lietuvi\xc5\xb3 kalbos ir literat\xc5\xabros d\xc4\x97stytojo specialyb\xc4\x99._NEWLINE_1963\xe2\x80\x931967\xc2\xa0m. VU Filosofijos katedros asistentas. 1967\xe2\x80\x931969\xc2\xa0m. studijavo VU aspirant\xc5\xabroje, 1969\xc2\xa0m. apgyn\xc4\x97 filosofijos moksl\xc5\xb3 kandidato disertacij\xc4\x85 \xe2\x80\x9eIdeologijos vieta ir vaidmuo socialistin\xc4\x97s visuomen\xc4\x97s vystymesi\xe2\x80\x9c. _NEWLINE_1969\xe2\x80\x931972\xc2\xa0m. VU vyresnysis d\xc4\x97stytojas, 1973\xe2\x80\x931989\xc2\xa0m. docentas. 1972\xe2\x80\x931973\xc2\xa0m. sta\xc5\xbeavosi Vienos universitete. 1984\xe2\x80\x931985\xc2\xa0m. gav\xc4\x99s A. von Humboldto stipendij\xc4\x85 sta\xc5\xbeavosi Frankfurto prie Maino, Manheimo, Gyseno universitetuose._NEWLINE_1989\xe2\x80\x931992\xc2\xa0m. VU Filosofijos fakulteto dekanas, 1994\xc2\xa0m. habilituotas daktaras, 2000\xc2\xa0m. profesorius._NEWLINE_Nuo 1963\xc2\xa0m. SSKP narys, 1990\xc2\xa0m. Lietuvos demokratin\xc4\x97s darbo partijos narys, partijos pirmininko pavaduotojas, nuo 2001\xc2\xa0m. Lietuvos socialdemokrat\xc5\xb3 partijos (LSDP) narys, LSDP tarybos narys._NEWLINE_2000\xe2\x80\x932003\xc2\xa0m. Druskinink\xc5\xb3 savivaldyb\xc4\x97s tarybos narys. 1992\xe2\x80\x931996, 1996\xe2\x80\x932000\xc2\xa0m., 2000\xe2\x80\x932004\xc2\xa0m. (LDDP s\xc4\x85ra\xc5\xa1e), 2004\xe2\x80\x932008\xc2\xa0m. ir 2008\xe2\x80\x932012\xc2\xa0m. (LSDP) Seimo narys. 2001\xe2\x80\x932004\xc2\xa0m. Europos reikal\xc5\xb3 komiteto pirmininko pavaduotojas, nuo 2004\xc2\xa0m. U\xc5\xbesienio reikal\xc5\xb3 komiteto pirmininkas. _NEWLINE_Daugelio monografij\xc5\xb3, knyg\xc5\xb3 ir straipsni\xc5\xb3 autorius. Ra\xc5\xa1\xc4\x97 ideologijos ir vertybi\xc5\xb3 teorijos klausimais (marksistiniu aspektu): \xe2\x80\x9eSocializmas ir ideologija\xe2\x80\x9c (1976\xc2\xa0m.), \xe2\x80\x9eMetodologiniai marksistin\xc4\x97s filosofijos bruo\xc5\xbeai\xe2\x80\x9c (1981\xc2\xa0m.) ir kt. _NEWLINE_Palaidotas Antakalnio kapin\xc4\x97se.'